ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-6546/25-2017

Обреновац, 09.02.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0853/2016 (1591/2016 ), за набавку: Набавка лежајева лува-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 10**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Молимо Вас за додатне информације и појашњења у вези са набавком бр. ЈН 3000/0853/2016 (1591/2016), по следећим питањима:

У оквиру Додатних информација или појашњења бр. 5364-Е.03.02-6546/19-2017, од 27.01.2017., у Одговору 3, Наручилац је, на основу сугестија заинтересованог лица, међу којима је и тврдња да је “*Полиса само потврда да је са одређеним лицем закључено осигурање која не садржи податке о међусобном односу осигураника и по правилу је јаван докуменат јер се односи на штету нанету трећим лицима*”, прихватио исте и изменио конкурсну документацију у смислу да уместо изјаве, сада захтева да понуђачи, уз понуду, као доказ испуњења захтева из тачке 3.6 Техничке спецификације, доставе копију важеће полисе осигурања од опште одговорности или важеће полисе МБД (Мацхинерy Бреакдоwн Инсуранце) осигурања, која обухвата најмање парцијално покриће последица штете на опреми трећих лица са свотом осигурања од 500.000 евра (односно одговарајућа противвредност у другој валути), која неизоставно мора важити у Републици Србији.

Полисе осигурања које се захтевају тачком 3.6 нису само потврде да је са одређеним лицима закључено осигурање, нити је тачно да не садрже податке о међусобном односу осигураника и да су јавни документи – напротив, овакве полисе осигурања се састоје од неколико десетина страна и у потпуности регулишу међусобне односе осигуравача и осигураника кроз исказане услове осигурања као и кроз исказану вредност премије коју осигураник плаћа и која ни у ком случају није јаван податак.

Штавише, потпуно је право било ког лица да овакве податке не открива, па тако ни многи произвођачи неће доставити копију своје полисе у овакве сврхе, нити ће, евентуално, оригинал полисе доставити на увид у случају захтева Наручиоца за евентуалну проверу валидности копије документа (сходно ЗЈН), па самим тим захтев за достављањем копије, без могућности увида у оригинал документа, нема сврху као доказ у погледу испуњења захтева из конкурсне документације.

Инсистирање на оваквом захтеву, да се као једини доказ поседовања документа који, на одређени начин има форму Уговора, који се, као такав, третира као пословно поверљива документација и то, у овом случају, трећих лица, која нису директни учесници у поступку јавне набавке, представља ограничавање конкуренције и у супротности је са чл.10 ЗЈН.

Наиме, уместо копије полисе, у оваквим ситуацијама се, као доказ, може доставити искључиво Потврда о осигурању (тзв. Цертифицате оф Лиабилитy Инсуранце), коју издаје осигуравач за свог осигураника и на којој су, између осталог, наведени: назив осигуравача и осигураника, тип полисе, број полисе, важност полисе, територијална покривеност и лимит (сума осигурања) по полиси, што су управо подаци којима се доказује испуњеност захтева из тачке 3.6 Техничке спецификације.

У складу са горе наведеним, молимо Наручиоца да јасно и недвосмислено одговори на следеће питање:

Да ли је за Наручиоца прихватљиво да се као доказ испуњења захтева из тачке 3.6 Техничке спецификације, достави Потврда о осигурању (тзв. Certificate of Liability Insurance), коју издаје осигуравач за осигураника (произвођача понуђених добара) и на којој су, између осталог, наведени: назив осигуравача и осигураника, тип полисе, број полисе, важност полисе, територијална покривеност и лимит (сума осигурања) по полиси?

**ОДГОВОР 1:**

Пошто сертификат осигурања представља скраћени облик полисе осигурања и садржи основне податке о условима осигурања, наравно да је за Наручиоца прихватљиво да понуђач достави Сертификат осигурања који издаје осигуравач за осигураника (произвођача понуђених добара) који садржи све податке које је Наручилац захтевао у конкурсној документацији.

Наведена појашњења сматрају се саставним делом конкурсне документације за предметну јавну набавку